Wieselke

Ju Wieselke (Mustela nivalis) is ne Oard fon Modder. Ju is ju litste Roowdiert-Oard. Ju is so kleen, dät ju n Muusegat gunge kon, uum Muuse tou freeten. Wieselken rakt dät in gans Europa buute Irlound. Buutewais kon me do uk in Noudamerikoa, Noud-Afrikoa, Litje Asien, Middel- un Noud-Asien fiende.

 Määrkmoale 
Do Wieselken hääbe n loangsken Körper mäd kuute Liede un n kuuten Stäit. Buppe is ju bruun un an dän Buuk wiet. In hooge Bierge (as do Alpe) un in dän noudelke Deel fon sin Lieuwendsruum (t.B. Skandinavien) kricht düt Diert n wiet Winterfäl.

 Mäiten 
Dät Montje is 15 bit 25 cm loange un wächt 30 bit 105 g. Dät Wieuwke is 14 bit 16 cm loange un wächt 30 bit 45 g. N nochternen Wieselke-Söögling wächt 1 bit 3 g.  Doo Mäiten wuuden in Düütsklound ärfoarsked. Uurswain konnen doo Dierte gans uur Mäiten hääbe.

 Kost 
Ju Wieselke frät toun Biespiel Fäildmuuse un uur Oarden uut dän Sleek Microtus. Dät frät buutendät groote Suugedierte as Kanienken-Bäidene (Oryctolagus cuniculus), litje Suugedierte as uut ju Familie Soricidae, do Sleeke Arvicola, Apodemus, Myodes, un uk Sauropsida as Fuugele un Ässluupere.

 Unneroarde 
Dät raakt tjo Wieselke-Unneroarde:
 Mustela nivalis nivalis (juu Nominatfoarm) in Noudamerikoa, Ruslound, Noud-Skandinavien un doo Alpe.
 Mustela nivalis vulgaris in Europa un Deele fon Asien.
 Mustela nivalis minuta, ne Dwärchfoarm, in Noud-Skandinavien.

 Wällen 
Informatione uur dät Wieselke fon dän Oarbaidekring Wüüldbiologie an ju Justus-Liebig-Universität Gießen e.V.

Kategorie:Biologie
Kategorie:Dierte
Kategorie:Suugedierte
Kategorie:Roowdierte